Lolland-Falsters Stifts-Tidende, 1844-04-15
J de 174 Aar, som ere forløbne siden Souverainitetens Jndførelse, har der i alt fundet 420 Adels=Udnævnelser Sted, og deraf det største Antal under Christian den 7des, nemlig 112, det ringeste under Christian den 6te, nemlig 31, Frederik den 6te gjorde 45 Adelsmænd. Af de endnu blomstrende adelige Familier ere over Halvdelen adlede under Christian den 7de og Frederik den 6te, herved er det ganske interessant at bemærke, at i de første 12 Aar efter den franske Revolutions Udbrud fandt slet ingen Adels-Udnævnelser Sted, og indtil Napoleon antog Keisertitelen, kun en eneste, men at der strax i Aaret 1804 var en Deel, som bleve ophøiede i Adelstanden. Af de gamle danske Adelslægter, som ere ældre end 1660, ere nu kun 22 tilbage, ) Forf. siger 200, men den af ham selv meddeelte Fortegnelse indeholder kun 170 Navne. nemlig Familierne Ahlefeldt, Arenfeldt, Barnekov. Bjelke, Bille, Brokkenhuus, Gersdorff, Gjedde, Holk, Høg, Kaas, Krabbe, Juel,) Juel, Moltke, Reetz, Reventlow, Rosenkrands, Skeel, Sehested, Vind og Urne. Omtrent to Trediedelen af disse skulle have bevaret deres gamle Rigdom og Glands. Forfatteren mener at den lavere Adel er langt fra at være velhavende; dette ville vi ogsaa indrømme, naar Talen er om Jndividerne eller om de enkelte Familier; blandt disse findes ikke faae, som ere aldeles uformuende, men skal Talen være om de Capitaler, der tilhører Adelen som Stand, kan man nok snarere kalde den rig. Den Masse af Capitaler, der er i Adelens Besiddelse som Fideicommis er virkelig enorm; vi have extraheret den Fortegnelse over Fideicommisser, som Forf. har meddeelt, og have faaet ud, at der i de 38 grevelige, 27 friherre lige og 170 andre adelige Slægters, tilsammen 235 Familiers Besiddelse er en Fideicommis-Capital af 6,842,727. Rbd., hvoraf 3,494,327 Rbd. kommer paa Greverne, 996,000 paa Friherrerne og 2,352,400 Rbd. paa den lavere Adel. Lægger man nu dertil det Schimmelmanske Fideicommis, hvis Størrelse Forf. ikke har opgivet, og som eier den meget værdiefulde Kronborg, Geværfabrik, og det Selbyeske Fideicommis er bestaaer i 200,000 Gylden i hollandske Statspapirer, saa faaer man ud, at den danske Adel blot i Fideicommis eier en Capital af mellem 7 og 8 Millioner Rbd., foruden Tiender og Jordegods; hvormeget dette er, kunne vi ikke for Øieblikket angive med Sikkerhed; men vi tør nok anslaae det til mellem 80,000 og 100,000 Tønder Hartkorn. Det største Fideicommis er det Scheel Classenske, der udgjør 1,244,249 Rbd., Familien eier desuden 2 Stamhuse og 5 Godser; blandt de andre store Fideicommis-Besidder ville vi nævne: Familien Ahlefeldt-Laurvig, 715,570 Rbd. med et Grevskab og et Stamhuus; Familien Knuth 183,000 Rbd. med et Grevskab og et Gods (fordeelt paa to Linier) Familien Moltke 459,458 Rbd. med betydelige Godser, fordeelt paa flere Linier, Familien Petersdorff 240,350 Rbd. med et Grevskab; Familien Reventlow 163,700 Rbd. med Grevskaberne Reventlow Sandberg og Christiansæde i een Linie, en anden Linie besidder Brahetrolleborg. Familien Scheel 176,000 Rbd. (der har desuden været et Fideicommis paa 350,000 Rbd. af hvilket kun en ringe Deel er tilbage) med to Stamhuuse; Familien Gersdorff 364,000 Rbd. med et Gods; Familien Juel-Ryssensteen 141,000 Rbd.; Familien Rosenkrands 257,000 Rbd. med et Stamhuus; Familien Benzon 471,800 Rbd. med et Stamhuus; Familien Fabritius de Tengnagel 162,600 Rbd.; Familien Hegermann-Lindencrone, 100,000 Rbd.; Familien Krabbe Charicius 193,000 Rbd.; Raben-Levetzau 109,000 Rbd.; Skeel 419,000 Rbd. og Stamhuset Birkelse. Man kan heraf see, at der endnu ere meget anseelige Capitaler i Adelens Besiddelse, men det er utvivlsomt, at den Tilladelse, som mange Lehns- og Stamhuus=Besiddere have erhvervet sig, at sælge deres Godser mod at substituere en Fideicommis-Capital, har været til stor Skade for Familierne, en stor Deel af disse Fidescommis-Capitaler *) Med en Stjerne i Vaabnet. Til denne Familie hører Juel Brockoorff til Schelenborg og Thorsenge; Juel til Juelsberg og Juel til Hverringe. *) Med en Lillie i Vaabnet. Til denne Familie høre Juel Ryssensteen, Sehested Juel og Juel til Lundbek. *) Dette Fideicommis har blandt andet en Contract med Armeen, hvorefter denne er forpligtet til at tage aarlig, om vi mindes ret, for 47,000 Rbd. Geværer ved Kronborg Geværfabrik. ere blevne spiste op, og til Exempel herpaa skulle vi nævne to, med hvilke vi vide, at det har været Tilfældet: det Fischer-Benzonske Fideicommis paa 150,000 Rbd., der er indsvunden til 1,815 Rbd. og det Moldrupske paa 120,000 Rbd., der er reduceret til circa 32,000 Rbd., og saaledes er det gaaet med mange.